als_Latn dik_Latn sag_Latn
Një vajzë e re në kryeqytet ka tentuar t’i japë fund jetës duke prerë damarët. Ngjarja ka ndodhur mbrëmë në darkë në rrugën “Fatmir Gjata” në Tiranë, ndërsa policia njofton se veprimi ekstrem ka ardhur në kushtet e depresionit. Fatmirësisht vajza është shtruar në kohë në spital dhe tashmë gjendet jashtë rrezikut për jetën.
Ky lajm vjen në një kohë kur sipas statistikave është konfirmuar se në Shqipëri për vitin 2016 numri i vetëvrasjeve ka qenë tre herë më i lartë se i vrasjeve. Për vitin 2016 sipas të dhënave të INSTAT personat e vrarë nga të tjerët ishin 85 gjithsej, ndërsa personat që kishin vrarë vetën në të njëjtin vit ishin 235. Organizata Botërore e Shëndetit pohoi se numri i vetëvrasjeve në Shqipëri ishte 5.3 për 100 mijë banorë më 2015.
Nuk ka ende një mendim të ekspertëve për këtë çështje, por niveli i lartë i stresit, depresionit dhe kushtet ekonomike mendohet se po detyrojnë persona të shkojnë drejt akteve ekstreme./Tiranapost.al
als_Latn als_Latn als_Latn